Tor A. Benjaminsen

Tor A. Benjaminsen (født 1960) er en norsk geograf og professor i internasjonale miljø- og utviklingsstudier ved Norges miljø- og biovitenskapelige universitet. Han forsker på miljøendringer, miljøpolitikk, jordrettigheter og forvaltning av naturressurser, særlig i Afrika. Han ble cand.scient. i ressursgeografi og landskapsøkologi ved UiO i 1988 og ph.d. i geografi og utviklingsstudier ved Roskilde Universitet i 1998.

Utmerkelser
Han fikk Universitetsforlagets pris Årets tidsskriftartikkel i 2009 for artikkelen «Klima og konflikter i Sahel – eller politikk og vitenskap ved klimaets nullpunkt».

I 2022 fikk han et Advanced Grant fra Det europeiske forskningsrådet (ERC) for et prosjekt som skal undersøke årsakene til voldelig konflikt og migrasjon i Sahel.

Referanser

Professorer ved Norges miljø- og biovitenskapelige universitet
Mottakere av Årets tidsskriftartikkel – Universitetsforlagets tidsskriftpris